**EELNÕU 2023/211**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | X |
| revisjonikomisjon | X |
| sotsiaalkomisjon |  |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

**OTSUS**

30. november 2023 nr

Loa andmine varaliste kohustuste võtmiseks

Kohaliku omavalitsuse üksuse finantsjuhtimise seaduse § 28 lõike 3, Viljandi Linnavolikogu

31.03.2016 määruse nr 83 „Viljandi linna finantsjuhtimise kord“ § 17 lõike 7 alusel Viljandi Linnavolikogu

**o t s u s t a b:**

1. Lubada Viljandi Linnavalitsusel võtta rahalisi kohustusi kuni 630 000 euro ulatuses, et sõlmida 2024. aasta alguses hankeleping Viljandi Järveotsa arendusala II-etapi ehitustöödega jätkamiseks.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Claid Ježov

**Esitatud:** 13.11.2023

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 2

**Hääletamine:** poolthäälteenamus

Seletuskiri

**Loa andmine varaliste kohustuste võtmiseks**

Eelnõu eesmärk on saada Viljandi Linnavolikogult luba varaliste kohustuste võtmiseks, et korraldada 2024. aastal enne uue eelarve kinnitamist riigihange ning sõlmida selle tulemusel hankeleping Järveotsa arendusala II-etapi ehitustöödega jätkamiseks.

Kohaliku omavalitsuse üksuse finantsjuhtimise seaduse § 28 lõike 3 kohaselt võivad valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus sõlmida lepingu, millega kaasneb väljaminek tulevastel eelarveaastatel, juhul kui sellega on

arvestatud eelarvestrateegias. Järveotsa II-etapi ehitustöödeks on eelarvestrateegias 2024. aastaks ette nähtud 870 000 eurot. Eelarve kontrollnumbrites on arvestatud ehitustööde maksumuseks 1 500 000 eurot, sellest tulenevalt on vaja linnavolikogu luba varaliste kohustuste võtmiseks, sest Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ § 17 lõike 7 võib lepingu sõlmida ainult volikogu loal kui väljaminekuga ei ole eelarvestrateegias arvestatud.

Viljandi Linnavalitsus korraldas 2023. aastal riigihanke, mille tulemusel valmis Järveotsa arendusala II-etapi projektist Tuule tänav. 2024. aastal on plaanis ehitustöödega jätkata ning II-etapi ehitustööd lõpetada. Mõistlik on korraldada riigihange kohe aasta alguses kuna siis suudavad potentsiaalsed töövõtjad ehitustöid paremini planeerida ning sellega kaasneb ka madalam hind. Samuti saab ehitustöödega alustada kohe pärast lume taandumist.

Järveotsa arendusala II-etapi ehitustööde lõpetamise hinnanguline maksumus on 1 500 000 eurot. Täpset tulu suurust on raske prognoosida kuna kõik sõltub kinnisvaraturul toimuvast ning sellest kui kiiresti uued kinnistud hoonestajad leiavad. Tuule tn äärsete kinnistute hoonestusõiguse alghinnaks oli vastavalt Arco Vara Kinnisvarabüroo poolt koostatud ekspertarvamusele 30 eurot ruutmeetri eest.

(allkirjastatud digitaalselt)

Claid Ježov

projektijuht